open-index/open-wikipedia-markdown huggingface dataset:
எக்ஸாம் மாஸ்டர்

**எக்ஸாம் மாஸ்டர்** (ஆங்கிலம்: Exam Master) என்பது தமிழ் நாட்டில் இருந்து வெளிவரும் போட்டித் தேர்வர்களுக்கான மாத இதழ் ஆகும். இது சுரா புக்ஸ் நிறுவனத்தின் மாத இதழாகும். வி. கே. எஸ். சுபாஷால் 2013 நவம்பரில் இல் தொடங்கப்பட்டது. இலக்கியம், அரசியல், விளையாட்டு, கல்வி, வாணிகம் உள்ளிட்ட துறைகள் குறித்து இவ்விதழ் கருத்துகளை தெரிவிக்கின்றது.

## குறிப்புகளும் மேற்கோள்களும்


பகுப்பு:இதழ்கள்
ஆரோக்கிய நிலை 7

**ஆரோக்கிய நிலை 7** (*Health Level Seven*, **ஹெல்த் லெவல் 7**, **HL7**) என்பது மருத்துவமனையின்  தகவல் அமைப்புகள் இடையே மருத்துவ மற்றும் நிர்வாக தரவுகளை  பரிமாற்ற செய்வதற்கான  சர்வதேச தரம் ஆகும். இது திறந்த முறைமை வலைப்பின்னல் மாதிரியில் உள்ள 7வது செயலிகள் அடுக்கினை ஒட்டி அமைக்க்ப்பட்டுள்ளதால் இது ஹெல்த் லெவல் 7 என்றழைக்கப்படுகின்றது.

## வரலாறு
197௦ல் முதன் முதலில் சான் பிரான்சிஸ்கோ (UCSF) மருத்துவ மையத்தில் கலிபோர்னியா பல்கலைக்கழகத்தில் இது உருவாக்கப்பட்டது. மேலும் முதன் முதல் 1981 இல் முதன் முதலில் செயல்படுத்தப்படும். ஆரோக்கிய நிலை 7 1987 இல் நிறுவப்பட்டது.

## குறிக்கோள்
இது முற்றிலும் இயங்குதன்மை தொடர்பான தரத்தையும் ஆரோக்கியம் மற்றும் சுகாதாரம் தொடர்பான களத்தில்  பராமரிப்பு, ஏற்பாடுகள், உகந்ததாக்க முறையை மேம்படுத்தவும் மற்றும் சுகாதார வழங்குநர்கள், அரசாங்க முகவர், விற்பனையாளர் சமூகம் மற்றும் நோயாளிகள் என பங்குதாரர்களின் மத்தியில் தரவு பரிமாற்ற அதிகரிக்க வழி செய்கிறது.

## மேற்கோள்கள்

பகுப்பு:மருத்துவம்
பகுப்பு:பன்னாட்டு சீர்தரங்கள்
கி. கஸ்தூரிரங்கன் (அறிவியலாளர்)

**கி. கஸ்தூரிரங்கன்** என்னும் கிருஷ்ணசாமி கஸ்தூரிரங்கன் (*Dr. Krishnaswamy Kasturirangan,* 24 அக்டோபர் 1940 - 25 ஏப்ரல் 2025) ஒரு விண்வெளி அறிவியலாளர். இவர் 1993 முதல் 2003 வரை இந்திய விண்வெளி ஆய்வு மையத்தின் தலைமை அறிவியலாளராகப் பணிபுரிந்தார். இராசத்தான் நடுவண் பல்கலைக்கழகத்தின் வேந்தராகவும், சவகர்லால் நேரு பல்கலைக்கழகத்தின் வேந்தராகவும் இருந்துள்ளார். மேலும், கருநாடக அறிவு ஆணையத்தின் தலைவராகவும் இருந்துள்ளார்.

கஸ்தூரிரங்கன் மாநிலங்களவையின் (2003-09) உறுப்பினராகவும் முந்தைய திட்டக்குழுவின் உறுப்பினராகவும் இருந்துள்ளார். 2004 ஏப்ரல் முதல் 2009 வரை பெங்களூருவில் உள்ள நேஷனல் இன்ஸ்டிடியூட் ஆப் அட்வான்ஸ்ட் ஸ்டடிஸ் இயக்குநராகவும் இருந்தார். இவர் இந்திய அரசால் இந்திய குடிமக்களுக்கு வழங்கப்படும் உயரிய மூன்று விருதுகளான பத்மஸ்ரீ (1982), பத்ம பூஷன் (1992), பத்ம விபூஷன் (2000) ஆகியவற்றைப் பெற்றுள்ளார்.

## கல்வி
நெல்லை மாவட்டத்தைப் பூர்வீகமாகக் கொண்ட இவர் கேரள மாநிலம் எர்ணாகுளத்தில் பிறந்தார். அங்குள்ள ஸ்ரீஇராம் வர்மா அரசு உயர் நிலைப் பள்ளியில் படித்தார். மத்திய மும்பையின், மாதுங்காவில் உள்ள ராம்நரைன் ரூயா கல்லூரியில் பட்டம் பெற்றார். மேலும்,  மும்பைப் பல்கலைக்கழகத்தில் இயற்பியலில் முதுநிலைப்பட்டம் பெற்றார். அகமதாபாத், இயற்பியல் ஆராய்ச்சி ஆய்வகத்தில், 1971-இல், உயர் ஆற்றல் வானியலில் தனது முனைவர் பட்டத்தைப் பெற்றார். வானியல், விண்வெளி அறிவியல் மற்றும் பயன்பாடுகளில் 150க்கும் மேற்பட்ட ஆய்வுக் கட்டுரைகளையும் ஆறு புத்தகங்களையும் எழுதியுள்ளார்.

## குறிப்பிடத்தக்க பங்களிப்புகள்

இந்திய விண்வெளித் துறையில் சேர்ந்து, இந்திய தேசிய செயற்கைகோள்கள், இந்திய தொலை உணர்வுச் செயற்கைக்கோள்கள், பாஸ்கரா செயற்கைகோள்கள், துருவச் செயற்கைக்கோள்கள், ஏவு வாகனங்கள் என இந்தியாவின் புகழை விண்வெளிக்கு எடுத்துச் செல்லும் பணியில் பங்கேற்றார். கஸ்தூரிரங்கன் தலைமையில் 2020-ஆம் ஆண்டில்  தேசிய கல்விக் கொள்கை உருவாக்கப்பட்டது.

## இறப்பு
கஸ்தூரிரங்கன் 2025 ஆம் ஆண்டு ஏப்ரல் 25 ஆம் நாள் உடல் நலம் குன்றி இறந்தார்.

## விருதுகள்

கஸ்தூரிரங்கன் 27 பல்கலைக்கழகங்களிலிருந்து பெருமைமிகு முனைவர் பட்டம் பெற்றுள்ளார்.

## மேற்கோள்கள்

## வெளி இணைப்புகள்

*Dr. Kasturirangan's biodata at ISRO 
*India's Space Enterprise : A Case Study in Strategic Thinking and Planning , Dr Kasturirangan's 2006 Narayanan Oration at the Australia South Asia Research Centre (ASARC)

பகுப்பு:1940 பிறப்புகள்
பகுப்பு:பத்ம பூசண் விருது பெற்ற தமிழர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:2025 இறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
புலிவால் (திரைப்படம்)

**புலிவால்** தமிழ்த்திரைப்படமாகும். இத்திரைப்படத்தினை மாரிமுத்து இயக்கியிருந்தார். இது நகைச்சுவை மற்றும் திகில் திரைப்படமாகும். இதில் பிரசன்னா, விமல், ஓவியா, அனன்யா, சூரி, இனியா,தம்பி ராமையா ஆகியோர் முக்கிய கதாப்பாத்திரத்தில் நடித்துள்ளனர்.

## நடிகர்கள்
* விமல் - காசி
* பிரசன்னா - கார்த்திக்
* ஓவியா - மோனிகா
* அனன்யா - செல்வி
* இனியா - பவித்ரா
* சூரி - சொக்கு
* தம்பி ராமையா - வள்ளியப்பன்
* சொர்ணமால்யா (நடிகை) - பிந்து 
* நிரஞ்சனி அகர்வால் 
* பிரேம் குமார் - கௌதம்

## கதைச்சுருக்கம்
விமல், அனன்யா, சூரி ஆகியோர் சூப்பர் மார்க்கெட் ஒன்றில் விற்பனைப் பிரிவில் பணிபுரிந்து வருகிறார்கள். இந்த பல்பொருள் அங்காடிக்கு மேலாளராக  இருப்பவர் தம்பி ராமையா. விற்பனையாளர்களான விமலும், அனன்யாவும் ஒருவருக்கொருவர் காதலித்து வருகின்றனர். பெரிய தொழிலதிபரான பிரசன்னா, அவருடைய நிறுவனத்தில் வேலை செய்யும் ஓவியாவுடன் மிகவும் நெருக்கமாக பழகுகிறார். பெண்களை ஏமாற்றித் திரியும் பிரசன்னாவின் குணாதிசயம் தெரியாமலேயே அவருடன் நெருங்கிப் பழகி வருகிறார் ஓவியா.

இந்நிலையில், பிரசன்னாவுக்கு திருமணம் செய்து வைக்க அவரது பெற்றோர்கள் ஏற்பாடு செய்கின்றனர். அதன்படி இனியாவைப் பேசி முடிக்கின்றனர். இந்த வேளையில் ஓவியாவைத் தன்னுடைய விருந்தினர் விடுதிக்கு வரவழைத்து அவளுடன் நெருக்கமாக இருக்கிறார் பிரசன்னா. இதைத் தன்னுடைய செல்போனில் படம் பிடித்தும் வைத்துக் கொள்கிறார்.

பின்னர், ஓவியாவை வீட்டுக்கு அனுப்பி வைத்துவிட்டு இனியாவைப் பார்க்கச் செல்கிறார் பிரசன்னா. அப்போது டிரைவர் மூலமாக பிரசன்னாவுக்கு இனியாவுடன் நிச்சயதார்த்தம் ஆன விஷயம் ஓவியாவுக்கு தெரியவர, பிரசன்னாவைப் போனில் அழைத்துத் தன்னை ஏமாற்றிவிட்டதாகக் கூறித், தன்னை ஏற்றுக்கொள்ளாவிட்டால் இருவருக்குமுள்ள உறவை வெளியே சொல்லிவிடுவேன் என மிரட்டுகிறாள்.

பயந்துபோன பிரசன்னா ஓவியாவைச் சந்திக்க விரைந்து வருகிறான். இருவரும் காபி கடையில் உட்கார்ந்து ஒருவருக்கொருவர் சண்டை போட்டுக் கொள்கின்றனர். இறுதியில் பிரசன்னா, ஓவியாவிடம் இருவரும் நெருக்கமாக இருந்த வீடியோவைக் காண்பிக்க அதன்பிறகு அமைதியாகிறார் ஓவியா. பிரசன்னாவிடம் கோபித்துக் கொண்டு வெளியே சென்றுவிடுகிறார்.

பிரசன்னாவும் கோபத்தில் எழுந்துபோக, அவருடைய செல்போன் அங்கேயே விழுந்துவிடுகிறது. இந்நிலையில், அங்கு வரும் விமல் அந்த செல்போனை எடுத்துக் கொண்டு செல்கிறார். ஓவியாவும், பிரசன்னாவும் நெருக்கமாக இருந்த காட்சிகள் அந்த செல்போனில் இருப்பதால் அதை எப்படியாவது கண்டுபிடிக்க வேண்டும் என்று தீவிரமாகத் தேடி வருகிறார் பிரசன்னா. இறுதியில், விமல்தான் அதை எடுத்தவர் என்று தெரியவர, விமலும் அதைக் கொடுக்க வருவதாகக் கூறிவிட்டு, கமலா தியேட்டருக்கு வருகிறார். ஆனால், பிரசன்னாவிடம் அதைக் கொடுக்காமலேயே திரும்பி விடுகிறார்.

ஒரு கட்டத்தில் செல்போனில் மின்சக்தி இறங்கிவிட, அதை ஏற்றுவதற்காக தன்னுடைய நண்பன் கடைக்கு செல்கிறார் விமல். அங்கு தனது நண்பனிடம் செல்போனை கொடுக்கிறார். அவர் செல்போனில் இருக்கும் வீடியோவை பார்த்து, அதை யூடியூப்பில் பதிவேற்றிவிடுகிறார். இதனால் அவமானம் தாங்க முடியாத ஓவியா தற்கொலைக்கு முயல்கிறார். பிரசன்னாவின் திருமணமும் தடைபட்டு விடுகிறது.

இறுதியில் ஓவியாவும், பிரசன்னாவும் ஒன்று சேர்ந்தார்களா, இல்லையா என்பதே மீதிக்கதை.

## மேற்கோள்கள்

## வெளியிணைப்புகள்
* ''Pulivaal: Tiger by the tail''

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:விமல் நடித்த திரைப்படங்கள்
பகுப்பு:ஓவியா நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
வீடுபேறு

**வீடுபேறு**, அல்லது **மோட்சம்** (*Moksha*; சமஸ்கிருதம்: मोक्ष) என்பது மனிதர் வாழ்வில் அடைய வேண்டிய புருஷார்த்தங்கள் எனப்படும் இலக்குகள் நான்கில் இறுதியானது என இந்து சமயம் சொல்கிறது. புருஷார்த்தங்களில் முதல் மூன்றான தர்மம் அல்லது அறம், அர்த்தம் அல்லது செல்வம், காமம் அல்லது இன்பம் ஆகியவற்றிற்கு இறுதியில் வீடுபேறு என்னும் மோட்சம் (விதேக முக்தி) வைக்கப்பட்டுள்ளது. இந்த இறுதி இலக்கான வீடுபேற்றுக்குத் துறவு வழியில் நடந்திட அதற்கு முந்தைய பாதையான இல்லறம் அவசியமானது. ஏனெனில் இல்லறத்தில் கர்ம யோக வாழ்க்கையில் ஒருவர் பக்குவப்பட்ட பின்னரே அவர் துறவு வாழ்க்கைக்குத் தயாராகிறார். துறவு வாழ்க்கையில் பக்குவப்பட்டு, இறுதி இலக்கான வீடுபேறு என்னும் மறுபிறவி இல்லாத நிலையான விதேக முக்தியை அடைகிறார். இதுவே இந்து மறைகளில் பொதுவாக உரைக்கப்பட்ட பாதை. ஆயினும் இல்லற வாழ்க்கையில் இருந்து கொண்டே **விடுபட்ட நிலையினை** அடைய இயலுமென்பதும் நம்பிக்கை.

வீடு அல்லது வீடுபேறு என்பது இந்துக் கருத்துருவில் சொர்க்கம் புகுதல் எனப்பொருளுடையது. பொதுப்பயன்பாட்டில் "வீடுதல்" என்பது "மரணித்தல்" அல்லது "அழித்தல்" எனப் பொருள்படும். எடுத்துக்காட்டாக, கம்பராமாயணத்தில் சீதையைத் தேடி இலங்காபுரி வந்த அனுமான் *தேடி இவ்வழி கண்பனேன் தீருமென் சிறுமை மற்றிவ் வீடுவேன் இவ்விலங்கன் மேல் இலங்கையை வீட்டு* என்கிறான்.

## இவற்றையும் பார்க்க
* புருஷார்த்தம்

## மேற்கோள்கள்

## வெளி இணைப்புகள்

* வீடுபேறு எனும் மோட்சம் குறித்து, தமிழில் வேதாந்த சொற்பொழிவு
* https://archive.org/details/Moksham 

பகுப்பு:இந்து மெய்யியல் கருத்துருக்கள்
நான்கு பேரரசர்களின் ஆண்டு

**நான்கு பேரரசர்களின் ஆண்டு** (*Year of the Four Emperors*) என்பது உரோமப் பேரரசின் வரலாற்றில் ஒரு குறிப்பிடத்தக்க ஆண்டு. கிபி 69 இல் உரோமப் பேரரசில் அரசியல் நிலையின்மை நிலவியது. உள்நாட்டுப் போர் மூண்டு அவ்வாண்டில் நான்கு பேரரசர்கள் உரோமப் பேரரசை ஆண்டனர். அவர்கள்: கால்பா, ஓத்தோ, விட்டெல்லியஸ் மற்றும் வெஸ்பேசியன்.

கிபி 68 இல் ஜூலியோ குளாடிய மரபைச் சேர்ந்த இறுதிப் பேரரசர் நீரோ தற்கொலை செய்து கொண்டார். இதன் பின் ஓராண்டு காலம் உரோமப் பேரரசில் உள்நாட்டுப் போர் நடந்தது. முதலில் எசுப்பானிய மாகாணத்தின் ஆளுனர் கால்பா பேரரசரானார். ஆனால் அவரது செயல்பாடுகளால் பேரரசின் பல்வேறு குழுக்கள் கடும் அதிருப்தி கொண்டன. இதைப் பயன்படுத்திக்கொண்ட ஓத்தோ அரச பாதுகாவலர்களுக்கு லஞ்சம் கொடுத்து கால்பாவைப் படுகொலை செய்தார். ஓத்தோவைப் பேரரசராக செனட் அவை உடனடியாக ஏற்றுக்கொண்டது. ஆனால் ஜெர்மானியப் படைப்பிரிவுகளின் தளபதியான விட்டெலியஸ் அதை ஏற்கவில்லை. தன்னைத் தானே பேரரசராக அறிவித்த அவர் உரோம் நகரின் மீது படையெடுத்தார். போரில் தோல்வியடைந்த ஓத்தோ தற்கொலை செய்து கொண்டார். விட்டெலியசை செனட் அவை பேரரசராக அறிவித்தது. அவர் தனது குறுகிய ஆட்சி காலத்தில் குடிமக்களுக்கு பல கொடுமைகளை இழைத்தார். அவரது ஊதாரித்தனமான போக்கு அரச கருவூலத்தை காலிசெய்தது. இதனால் மக்கள் கடும் அதிருப்தி கொண்டனார். கிழக்குப் படைப்பிரிவுகளின் தளபதியான வெஸ்பேசியன் தன்னைத் தானே பேரரசராக அறிவித்துக் கொண்டார். இத்தாலி மீது படையெடுத்து, விட்டெலியசைக் கொன்று செனட் அவையின் ஏற்பையும் பெற்றார். டிசம்பர் 21, கிபி 69 இல் தொடங்கிய வெஸ்பேசியனின் ஆட்சி உள்நாட்டுப் போரை முடிவுக்குக் கொண்டு வந்தது.

## மேற்கோள்கள்
*The Lives of the Twelve Caesars by Suetonius , : 
* *The year of the four emperors*, Peter Greenhalgh (1975)
* *[[Histories (Tacitus)|Histories]]*, Tacitus
* *69 AD: The Year of Four Emperors*, Gwyn Morgan (2006)

பகுப்பு:உரோமைப் பேரரசர்கள்
பகுப்பு:69
பெண்ணடிமைத்தனம்

**பெண்ணடிமைத்தனம்** என்று குறிக்கப்படுவது வரலாற்றின் பெரும் பகுதியில் பெண்கள் சமவுரிமை, வாய்ப்புகள் பெறாமல் தாழ்வுநிலையில் வாழ்ந்ததையும், அவர்களுக்கு எதிரான பல்வேறு வன்முறைகளையும், இதை ஏதுவாக்கிய சமய சமூக பொருளாதார அரசியல் கட்டமைப்பையும் குறிக்கிறது. சில சமூகங்களைத் தவிர பெரும்பான்மைச் சமூகங்கள் நெடுங்காலமாக ஆண் ஆதிக்க சமூகங்களாகவே இருந்து வந்துள்ளன. அனேக சமூகங்களில் பெண்களின் மனித, உளவியல், சமூக, அரசியல், பொருளாதார மற்றும் பிற உரிமைகளும் சுதந்திரங்களும் ஆண்களுக்கு இணையாக அமையவில்லை.  பல சமூகங்களில் பெண்கள் ஆண்களுக்கு பணி செய்யும் அல்லது ஆண்களின் கட்டுப்பாடுகளுக்குரிய அல்லது ஆண்களை சார்ந்து இருக்கும் மனிதர்களாகவே அடிமைத் தனமாக பயன்படுத்தப்பட்டார்கள். சுதந்திரங்கள் அற்றவர்களாகவும், ஆண் ஆதிக்கத்துக்கு அடிமைப்பட்டவர்களாகவும் இருக்கும் நிலையை பெண்ணடிமைத் தனம் எனலாம்.

பெண்களுக்கு சொத்துரிமை, கல்வியுரிமை, வேலையுரிமை, பேச்சுரிமை மற்றும் அடிப்படை மனித உரிமைகள் இருக்கவில்லை. இதனால் பெண் சிசுக் கொலை, சிறுவர் திருமணம், சீதனம், உடன்கட்டையேறுதல், மறுமண மறுப்பு, மணவிலக்கு மறுப்பு, உடமை மறுப்பு, கொத்தடிமையாக்கல், கோயிலுக்கு அடிமையாக்கல் என பல வழிமுறைகளில் பெண்களின் உரிமைகள் மறுக்கப்பட்டன. தற்காலத்தில் பெண்களின் நீண்ட போராட்டத்தின் பின்பு இந்த நிலை பெருதும் மாறிவருகின்றது.

## தமிழர் சமூகத்தில் பெண்ணடிமைத் தனம்
### சங்க காலம்
* பூதப்பாண்டியன் மனைவி பெருங்கோப்பெண்டு தனது பாடலில் (பொதுவியல் 246) உடன்கட்டையேறும் வழக்கம் பற்றிப் பேசுகிறார்.
* சங்க கால ஒளவை 'எவ்வழி நல்லவர் ஆடவர், அவ்வழி நல்லை வாழிய நிலனே' என்று குறிப்பிடுகிறார்.
* 'இற்பரத்தை, சேரிப்பரத்தை, காமப் பரத்தை, காதல் பரத்தை' என தொல்காப்பியர்கால 'பரத்தைவகைகள்' குறிப்பிடப்படுகிறார்கள்.
* 'வினையே ஆடவர்க்கு உயிரே, மனையுறை மகளிர்க்கு ஆடவர் உயிர்' என்பது குறுந்தொகை (பாடல் 135).
* பெண்கள் கடல் கடந்து செல்லக் கூடாது என்ற வழக்கம் இருந்ததாக 'முந்நீர் வழக்கம் மகடூவோ டில்லை' என்று தொல்காப்பியம் குறிக்கிறது.
* ஆத்தி சூடி 63 வது வரியில் "தையல் சொல் கேளேல்" என்று பிற்கால ஔவையார் குறிப்பிட்டுள்ளார்.

## படக் காட்சியகம்

## மேற்கோள்களும் அடிக்குறிப்புகளும்


பகுப்பு:தமிழ் மகளிரியல்
பகுப்பு:மகளிரியல்
பகுப்பு:பெண்ணியம்
சமூகம் உருவாக்கும் பாலின வேறுபாடு

**பாலின வேறுபாட்டை**  **சமூகம் உருவாக்குகின்றது** என்ற கருத்து  பாலினம் குறித்த பல மெய்யியல் மற்றும் சமூகவியல் கோட்பாடுகளில் இடம் பெறுகின்றது.  இக்கருத்தியலின்படி, சமூகமும் பண்பாடும் பாலினச் செய்கைகளை உருவாக்குகின்றன; சமூகமும் பண்பாடும்  ஒரு குறிப்பிட்ட பாலருக்கு பொருத்தமான அல்லது ஆதர்ச செயற்பாடுகளை வரையறுக்கின்றன என்பதாகும். இதில் தீவிரக் கருத்துக் கொண்டவர்கள் ஆடவருக்கும் பெண்களுக்கும் உள்ள வேறுபாடுகள் முழுமையாக சமூக பழக்கங்களால் ஆனவையே என்று வாதிடுகின்றனர்; மற்றவர்கள் உயிரிக் கூறுகள்  வரையறுக்கும் சில நடத்தைகளைத் தவிர பிற செயற்பாடுகளை சமூகம் கட்டமைக்கின்றது என்கின்றனர். வேறு சிலர் பொதுவாக கருத்தில் கொள்ளபடும் ஆண்,பெண் பாகுபாடன்றி இடைப்பட்ட பல பாலினங்கள் உள்ளதாக கருதுகின்றனர்.

கட்டமைப்பிற்கு பிந்தைய பெண்ணிய மெய்யியலாளர் ஜூடித் பட்லர் தமது 1990இல் வெளியான *ஜென்டர் டிரபிள்* என்ற நூலில் *ஜென்டர் பெர்பார்மடிவிடி* (பாலின நிகழ்த்துகைச்சொல்) என்ற கலைச்சொல்லை இதற்கென பயன்படுத்தியுள்ளார். இந்தச் சொல் பின்னர் பல கல்வித்தளங்களில் பயன்படுத்தப்பட்டு வருகின்றது.

## அடிப்படைக் கருத்துக்கள்

பாலியல் வேறுபாடு பள்ளி
பகுப்பு:பாலின அமைவு
பகுப்பு:சமூகத் தத்துவங்கள்
பகுப்பு:பாலினம்
பகுப்பு:ந.ந.ஈ.தி
எல்லா பேக்கர்

**எல்லா பேக்கர்** (Ella Josephine Baker, டிசம்பர் 13, 1903 - டிசம்பர் 13, 1986) கறுப்பின மக்களின் பொருளாதார முன்னேற்றத்திற்காகப் பாடுபட்டார். இவர் நார்போரக் நகரில் பிறந்தார். இளம் வயதிலேயே கறுப்பின மக்களுக்கு எதிரான வன்முறை தகர்க்கப்பட வேண்டும், வெள்ளையர்க்கு நிகராகக் கறுப்பின மக்களும் பார்க்கப்பட வேண்டும் என்று  நினைத்தார்.

1927ம் ஆண்டு பட்டப்படிப்பை முடித்தவுடன் நியூயார்க் நகரில் குடி பெயர்ந்தார். 1940ல் எல்லா 'இளம் நீக்ரோக்களுக்கான கூட்டுறவுக் கழகத்தில்' சேர்ந்து கறுப்பின மக்களின் பொருளாதார முன்னேற்றம், அரசியல், வேலைவாய்ப்பு போன்றவற்றிற்கான முக்கிய திட்டங்களைக் கொண்டு வந்தார். 1904ல் கறுப்பின மக்களுக்கான தேசிய முன்னேற்றக் கழகத்தில் இணைந்து, அதன் செயலாளராகவும் பல்வேறு கிளைகளின் இயக்குனராகவும் பணியாற்றினார். 1946ல் நியூயார்க் நகரப் பள்ளிகளில் கறுப்பினக் குழந்தைகளும் வெள்ளையர் குழந்தைகளுக்கு நிகரான கல்வி கற்பதற்காகப் போராடினார். 1957ல் அட்லாண்டா நகருக்குச் சென்று மார்டின் லூதர் கிங்யின் 'தென் கிறித்துவர்களின் தலைமை மாநாட்டை' முன்னின்று நடத்தினார். 1960ல் 'மாணவ சத்யாகிரக ஒருங்கிணைப்பு சபை' என்ற அமைப்பை உருவாக்கி வெள்ளையர்க்கு எதிராகச் செயல்படும் மாணவர்களுக்கு வேலை வாய்ப்பை ஏற்படுத்திக் கொடுத்தார். தன் வாழ்நாள் முழுவதும் கறுப்பின  மக்களின் முன்னேற்றத்திற்காக அர்ப்பணித்தார். 1986 ஆம் ஆண்டு டிசம்பர் மாதம் 13 ஆம் நாள், தன் 83 ஆவது பிறந்த நாளில் இறந்தார்.  2009 ஆம் ஆண்டு அமெரிக்க அரசு அவர் நினைவாகத் தபால் தலை வெளியிட்டு அவரைப் பெருமைப்படுத்தியது.

## மேற்கோள்கள்
* Biographical piece as part of SNCC-People
* The Ella Baker Center for Human Rights
* Ella J. Baker Biography  NC State University's College of Humanities and Social Sciences
* Oral History Interviews with Ella Baker http://docsouth.unc.edu/sohp/G-0007/, http://docsouth.unc.edu/sohp/G-0008/ at Oral Histories of the American South
* Ella Baker - Freedom Bound  by Joanne Grant
* Fundi: The Story of Ella Baker a film by Joanne Grant
* Ella Baker: Information from Answers.com
* Ella Baker papers, 1926-1986 at New York Public Library

## வெளி இணைப்புகள்
*அமெரிக்காவில் பெண்ணுரிமை, உண்மை இதழ், செப்டம்பர் 2011 

பகுப்பு:1903 பிறப்புகள்
பகுப்பு:1986 இறப்புகள்
பகுப்பு:மனித உரிமைச் செயற்பாட்டாளர்கள்
பகுப்பு:ஆப்பிரிக்க அமெரிக்க சிந்தனையாளர்கள்
குளோரியா இசுடீனெம்

**குளோரியா மாரி இசுடீனெம் ** (*Gloria Marie Steinem*, மார்ச் 25, 1934) அமெரிக்க  பெண்ணியவாதி, இதழாளர், மற்றும் சமூக,அரசியல் செயற்பாட்டாளர் ஆவார். 1960களின் பிற்பகுதி 1970களில் நிகழ்ந்த பெண்களின் விடுதலை இயக்கத்தின் தலைவராக தேசியளவில் அறியப்படுகிறார். முக்கியமான எழுத்தாளராகவும் 1960களின் பண்பாட்டிற்கெதிரான அரசியல்வாதியாகவும்  விளங்கும் இசுடீனெம் பல திட்டங்களையும் அமைப்புக்களையும்  நிறுவியுள்ளார். தமது சமூகப்பணிக்காக பல விருதுகளையும்  பெருமைகளையும் பெற்றுள்ளார்.  *நியூயார்க்* இதழில் பத்தி எழுத்தாளராக உள்ள இசுடீனெம் *[[எம்எஸ். (இதழ்)|எம்எஸ்.]]* இதழின் இணைநிறுவனராக உள்ளார். கருக்கலைப்பு உரிமைகளுக்காக போராடி வந்த இசுடீனெம் 1969இல்  எழுதிய, "கருப்பின செல்வாக்கை அடுத்து மகளிர் விடுதலை", என்ற கட்டுரை மூலம் நாடெங்கும் பெண்ணியத் தலைவராக புகழ்பெற்றார்.

2005இல் ஜேன் ஃபோண்டா, இராபின் மார்கனுடன் இணைந்து மகளிர் ஊடக மையம் என்ற அமைப்பை நிறுவினார்; இதன் முதன்மை நோக்கம் பெண்களின் குரலை வலுப்படுத்தும் வண்ணம் வக்காலத்து, ஊடகம் மற்றும் தலைமைப் பண்பிற்கான  பயிற்சி வழங்குவதும் போதிய உள்ளுரையை உருவாக்குவதுமாகும்.  இந்த அமைப்பின் மேலாண் வாரியத்தில் தற்போது பணிபுரிகிறார்.  .

2013இல் கருக்கலைப்பு உரிமைகளுக்காக போராடியதைப் பாராட்டி பராக் ஒபாமா குடியரசுத் தலைவரின் விடுதலைக்கான பதக்கத்தை வழங்கியுள்ளார்.

## மேற்சான்றுகள்

பகுப்பு:பெண்ணிய எழுத்தாளர்கள்
பகுப்பு:அமெரிக்கப் பெண் ஊடகவியலாளர்கள்
பகுப்பு:1934 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பெண் எழுத்தாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
2014 பதுளை மண்சரிவு

**2014 பதுளை மண்சரிவு** என்பது இலங்கையின் மலையகத்தில் பதுளையில் 2014 அக்டோபர் 29 இல் இடம்பெற்ற பெரும் அனர்த்தத்தைத் தந்த ஒரு நிலச்சரிவு ஆகும். இம்மண்சரிவினால் குறைந்தது 10 பேர் கொல்லப்பட்டனர், மேலும் நூற்றுக்கும் மேற்பட்டோர் உயிருடன் புதையுண்டிருக்கலாம் என அஞ்சப்படுகிறது.

வழமையான பருவப் பெயர்ச்சி மழையை அடுத்து கிட்டத்தட்ட 3 கி.மீ. நீள மண்சரிவு உள்ளூர் நேரம் காலை 07:30 மணியளவில் தலைநகர் கொழும்பில் இருந்து 190 கி.மீ. தூரத்தில் உள்ள கொஸ்லாந்தை, மீரியபெத்தை பகுதிகளில் உள்ள தோட்டக் குடியிருப்புகள் சிலவற்றின் மீது இடம்பெற்றது. 200 இற்கும் மேற்பட்டோர் இறந்திருக்கலாம் என அனர்த்த நிவாரண அமைச்சர் மகிந்த அமரவீர அறிக்கை ஒன்றில் தெரிவித்தார். தொடர்ந்து அவ்விடத்தில் பெய்து வரும் மழையினால் மீட்புப் பணிகள் மிக மந்த நிலையிலேயே இடம்பெற்றன.

இம்மண்சரிவினால் ஆறு தோட்டக் குடியிருப்புகள், மூன்று அரசாங்கக் கட்டடங்கள், இரண்டு பால் சேகரிப்பு நிலையங்கள், இரண்டு கடைகள் மற்றும் ஒரு கோயில் ஆகியன சேதமடைந்துள்ளன. 16 பேரின் சடலங்கள் மீட்கப்பட்டுள்ளதாக இடர் முகாமைத்துவ நிலையம் அறிவித்தது. காலையில் பாடசாலை சென்றிருந்த பிள்ளைகள், தேயிலைக் கொழுந்து பறிப்பதற்காக பணிக்கு சென்றவர்கள் உயிர்தப்பியுள்ளனர்.

## மேற்கோள்கள்

## வெளி இணைப்புகள்
* பதுளை நிலச்சரிவு அவலம் எழுப்பும் கேள்விகளும் தொண்டமானின் பதில்களும்

பகுப்பு:2014 இல் இலங்கை
பகுப்பு:இலங்கையில் நிலச்சரிவுகள்
பகுப்பு:பதுளை மாவட்டம்
பகுப்பு:2014 நிகழ்வுகள்
அபெபெச் கோபென்னா

**அபெபெச் கோபென்னா** (அம்ஹாரிக்: አበበች ጎበና, ஆங்கிலம்: *Abebech Gobena*)  எத்தியோப்பியாவின் மிக முக்கியமான  மனிதநேயமிக்க பெண்மணி ஆவார். அவர் அகோஹெல்மா (AGOHELMA) என்ற கூட்டமைப்பின் நிறுவனர் மற்றும் பொது மேலாளர் ஆவார். அகோஹெல்மா என்ற கூட்டமைப்பு  எத்தியோப்பியாவின் பழமையான அனாதை இல்லங்களில் ஒன்றாகும். அவர் ஆஃப்ரிக்காவின் அன்னை தெரேஸா என்று அழைக்கப்படுகிறார்.

அவர் 1938 ஆம் ஆண்டு ஷெபெல் என்ற சிறிய கிராமத்தில் பிறந்தார். இரண்டாம் எத்தியோ-இத்தாலியப் போரின்போது அவரின் தந்தை கொல்லப்பட்டார். அன்று முதல் அவரது ஒன்பது வயது வரை அவருடைய பாட்டன், பாட்டியால் வளர்க்கப்பட்டார். பத்து வயதில், அவருடைய சம்மதமில்லாமல், அவருக்குத் திருமணம் செய்வித்தனர். ஆனால், அவர் எத்தியோப்பியாவின் தலைநகரான அடிஸ் அபாபாவிற்குத் தப்பி ஓடிவிட்டார். அங்கு அவர் எப்படியோ அடிப்படைக்கல்வியைக் கற்றறிந்தார். பின்னாளில் அவர் ஒரு காஃபி மற்றும் தானிய வணிக நிறுவனத்தில் தரக்கட்டுப்பாட்டு அலுவலராகப் பணியாற்றினார்.

1973-ல் வோலோ மாகாணத்திலுள்ள கிஷென் மரியம் என்ற புனிதத்தலத்திற்கு புனிதப் பயணம் மேற்கொண்டபொழுது அவரது வாழ்க்கை ஒரு திருப்புமுனையைச் சந்தித்தது. அச்சமயத்தில், அப்பகுதி பஞ்சத்தால் மிகவும் பாதிக்கப்பட்டிருந்தது. ஒரு உணவு வழங்கும் முகாமில்,  இறந்துகிடந்த ஒரு தாயின் அருகில் நிர்கதியாய் ஒரு குழந்தை உட்கார்ந்திருந்ததை கோபென்னா  கண்டார். தன்னிடமிருந்த ரொட்டித்துண்டையும் ஐந்து லிட்டர் புனித நீரையும் அங்கு பாதிக்கப்பட்டிருந்த வேறு சிலருக்குப் பகிர்ந்தளித்தார். நிர்க்கதியாய் நின்ற அந்தக் குழந்தையையும் மற்றொரு ஆதரவற்ற குழந்தையையும் அடிடாஸ் அபாபாபிலுள்ள தன் வீட்டிற்கு அழைத்துக்கொண்டு வந்துவிட்டார். ஒரு வருடத்தில், 21 குழந்தைகளை தன் இல்லத்திற்கு அழைத்துவந்து சமாளித்தார்.

அவர் ஆரம்பித்த அகோஹெல்மா கூட்டமைப்பு ஆதரவற்ற குழந்தைகளை வளர்ப்பது மட்டுமன்றி பல்வேறு வகையான நல உதவிகளையும் மக்களுக்குச் செய்து வருகிறது. முறையான கல்வி, மற்றும் முறைசாராக் கல்வி, ஹெச்ஐவி-எய்ட்ஸ் தடுப்புச் செயற்பாடுகள், வசிப்பிட முன்னேற்றம், உள்கட்டமைப்பு மேம்பாடு, பெண்களுக்கு சட்டப்பூர்வ அதிகாரமளித்தல், ஆகியவற்றிலும் அகோஹெல்மா கவனம் செலுத்துகிறது. இத்துடன், 150 ஆதரவற்றோருக்கு அமைப்புரீதியான அக்கறை அளித்துவருகிறது. இவ்வமைப்பு ஆரம்பிக்கப்பட்டதிலிருந்து, 12,000 வறுமையில் வாடும் குழந்தைகள் இந்த அமைப்பால் ஆதரிக்கப்பட்டுள்ளார்கள். இதுவரை, நாட்டின் பல்வேறு பகுதிகளில் வாழும் 1.5 மில்லியன் மக்களுக்கும் அதிகமானோர் நேரடியாகவோ அல்லது மறைமுகமாகவோ பயன்பெற்றுள்ளனர்.

## மேற்கோள்கள்

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:மனித உரிமைச் செயற்பாட்டாளர்கள்
எதிர் பண்பாடு

**எதிர் பண்பாடு** (*counterculture*,  *counter-culture*) என்பது முதன்மைச் சமுதாயத்தின் பண்பாட்டுக் கூறுகளிலிருந்து தகைமைகளிலும் நெறிகளிலும் பெரிதும் மாறுபடுகின்ற துணைப் பண்பாடு ஆகும். பெரும்பாலும் இது பெருவாக்கு பண்பாட்டுக் குடிவழக்குகளுக்கு எதிராக அமையும்.*'

எதிர் பண்பாட்டு இயக்கம் வரையறுக்கப்பட்ட காலகட்டத்தில் ஓர் குறிப்பிட்ட மக்களின் பண்பாண்மையையும் விருப்பங்களையும் வெளிப்படுத்துவதாக அமையும்.  பெருவாக்கு குடிவழக்கங்களுக்கு எதிர்ப்பாளர்கள் குறிப்பிட்ட தொகையை எட்டும்போது பெரும் பண்பாட்டு மாறுதல்கள் நிகழ்கின்றன.

[[ஐரோப்பா]]விலும்  [[வட அமெரிக்கா]]விலும்  [[புனைவியம்]] (1790–1840), [[பொகெமியனிசம்]] (1850–1910) போன்றவற்றை காட்டாகக் கூறலாம். அண்மைகாலத்தில் (1964–1974) காலகட்டத்தில் [[கிப்பி]] துணைப்பண்பாட்டை ஒட்டி நிகழ்ந்த எதிர்பண்பாட்டுப் போராட்டங்களும் குறிப்பிடத்தக்கன. இந்தக் காலத்து எதிர் பண்ப்பாட்டு இயக்கத்தின் குவியம் போதைப்பொருள் பயன்பாடு, பாலுறவில் சுதந்திரம் (உகப்பான முறையில்  பாலுறவு), பெண்கள் உரிமைகள் போன்றவற்றில் இருந்தது.

இந்தியாவில் இந்திய விடுதலைப் போராட்டத்தின் போது நடந்த தலித்திய இயக்கமும் (தீண்டப்படாதவர்களை சமூகத்தின் அங்கமாக ஏற்றல்) தமிழகத்தில் தந்தை பெரியார் தலைமையேற்ற திராவிட இயக்கமும் (கடவுள் கட்டமைப்பு, மூடநம்பிக்கைகள், ஆணாதிக்கம் எதிராக) எதிர் பண்பாடுகளாக அமைந்தன.

==மேற்சான்றுகள்==

==வெளி இணைப்புகள்==


*[http://www.guardian.co.uk/media/organgrinder/2009/jul/17/international-times-underground-newspaper Dugald Baird, *How International Times sparked a publishing revolution,* The Guardian, 17 July 2009]
*[http://www.robertankony.com/publications/perspectives/ "Perspectives," *Vietnam* magazine, Aug. 2002, 58--61.] (*extensive information on the origins of the counterculture'')

பகுப்பு:சமூகவியல்
பகுப்பு:பண்பாடு
ஜூடித் பட்லர்

**ஜூடித் பட்லர்** (*Judith Butler*, பெப்ரவரி 24, 1956) அமெரிக்க ஐரோப்பிய மெய்யியலாளரும் பாலினக் கோட்பாட்டாளரும் ஆவார். இவரது ஆய்வுகள் அரசியல் தத்துவம், நன்னெறி, பெண்ணியக் கூறுகள், கோணல் கோட்பாடு மற்றும் இலக்கியக் கோட்பாடுகளில் தாக்கமேற்படுத்தி உள்ளன. தமது துணைவர் *வெண்டி பிரவுனுடன்* 1993 முதல்  கலிபோர்னியா பல்கலைகழகத்தில் பேராசிரியையாக இருந்து வருகிறார்.

ஜூடித் ஒகையோவில் பிறந்தவர். 1984இல் யேல் பல்கலைக்கழகத்திலிருந்து மெய்யியல் முனைவர் பட்டம் பெற்றார். 1990இல் ரூட்லெட்சு பதிப்பித்த *ஜெண்டர் டிரபிள்* பெண்ணிய இரண்டாம் அலைக்குக் காரணமாக அமைந்தது. இந்நூலில் பால் ஈருருமையே  பாலினம் எனக் குறிப்பிட்டுள்ளார்; பாலின நிகழ்த்துகைசொல் கோட்பாடு குறித்து விவரித்துள்ளார்.

இந்தக் கோட்பாடு பெண்ணியம் மற்றும் உறவுகள் கல்வியில் முதன்மை இடம் பெறுகிறது. ஜூடித்  நங்கை, நம்பி, ஈரர், திருனர் சமூக இயக்கங்களில் துடிப்பான செயற்பாட்டாளராக விளங்குகிறார். பல தற்கால அரசியல் நிகழ்வுகளைக் குறித்து வெளிப்படையாக பேசி வருபவர். குறிப்பாக, இசுரேலின் அரசியல் குறித்து வலுவாக எதிர்த்து வருகிறார்.  இசுரேல்-பாலத்தீனப் பிணக்கிற்கு இசுரேலின் அரசியலே காரணம் என்றும் அனைத்து யூதர்களையும் அல்லது யூதர்களின் கருத்துகளுக்கும் சார்பாளராக இசுரேல் இருக்க முடியாது என்றும் கூறி வருகிறார்.

## மேற்சான்றுகள்

## வெளி இணைப்புகள்

* வாழ்க்கை சரிதம்  – கலிபோர்னியா பல்கலைக்கழகம், பெர்க்லி
*வாழ்க்கை வரலாறு  – ஐரோப்பியன் கிராஜுவேட் இசுக்கூல்
* 
*அவைடல் ரொனல், ஜூடித் பட்லர், எலன் சிக்சியசு "சீரழிக்கும் உறவுகள்" உரையாடலில் பாசம் குறித்த பார்வைகளை அலசுகின்றனர். 
* ஜூடித் பட்லரின் புதிய புத்தகம்  "பிரேம்சு ஆப் வார்" குறித்த நேர்காணல் 
* ஜூடித் பட்லருடன் நேர்காணல்: “ஜெண்டர் இசு எக்ஸ்ட்ராமாரல்” , பார்செலோனா மெட்ரோபாலிசு, கோடை 2008. 
*ஜூடித் பட்லருடன் அரசியல், பொருளியல், கட்டுடை சமூகங்கள், பாலினம் மற்றும் அடையாளம் குறித்து நேர்காணல் (2011)

பகுப்பு:பெண்ணியவாதிகள்
பகுப்பு:1956 பிறப்புகள்
பகுப்பு:அமெரிக்கப் பேராசிரியர்கள்
பகுப்பு:அமெரிக்க மெய்யியலாளர்கள்
பகுப்பு:வாழும் மக்கள்
பகுப்பு:அமெரிக்கப் பெண் எழுத்தாளர்கள்
பகுப்பு:பெண்ணிய எழுத்தாளர்கள்
பகுப்பு:பெண் மெய்யியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:யேல் பல்கலைக்கழக முன்னாள் மாணவர்கள்
பகுப்பு:ந.ந.ஈ.தி நபர்கள்
லோக நாயக சனீசுவரன் கோயில்

**லோக நாயக சனீசுவரன் கோயில்**, சனீசுவரனை மூலவராகக் கொண்ட கோயிலாகும். இது கோயம்புத்தூர் மாவட்டத்திலுள்ள புலியகுளம் எனும் ஊரில் புலியங்குளம் மாரியம்மன் கோயில் அருகே உள்ளது. இத்தலத்தில் சனீசுவரனும், அவருடைய வாகனுமான காகமும் இரும்பினால் ஆன சிலையாக உள்ளன.

## பெயர்க்காரணம்
சனி பகவானுக்கு இங்கு லோக நாயக சனி ஈஸ்வர பகவான் என்று பெயர் காரணம், சிலை சனீஸ்வரரின் உலோகமான தூய எஃகு இரும்புனால் வடிவமைக்கப்பட்டது , வாகனமான காகமும் இரும்பினால் ஆனது. ஈரேழு பதினான்கு லோகதில் வாழும் எவ்வகை குலத்தாராயினும் சனியின் பார்வைபடாமல் வாழ முடியாது. ஆகையனால் இவருக்கு லோகநாகயன் என்றும் உலோகத்தில் உருவேற்றப்பட்டதால் உலோகநாகயன் என்றும் பொதுவாக லோக நாயக சனி ஈஸ்வர பகவான் என்று கூறப்படுகிறது. 

சனிபகவானின் விக்ரகம் தனது உலோகமான எஃகு இரும்பினால் காணப்படுவது உலகினில் இங்கு மட்டும்தான்.

## பூசை
வாரம்தோறும் இவருக்கு உகந்த நாளான சனிக்கிழமை அன்று மதியம் பகவானுக்கு சிறப்பு அபிசேகம் , ஆராத்தி , அர்சனை நடைபெறுகிறது.  பக்தர்கள் தாங்களாகவே அபிசேக ஆராத்தி செய்யும்வகையில் திறந்த வெளியில் ஆலயம் அமைந்துள்ளது.

## மேற்கோள்கள்

## வெளி இணைப்புகள்
*
கோவை லோக நாயக சனீசுவரன் கோயிலில் சனிப்பெயர்ச்சி விழா 
* சிவாலயங்களில் சனிப்பெயர்ச்சி விழா

பகுப்பு:கோயம்புத்தூர் மாவட்டத்திலுள்ள இந்துக் கோயில்கள்
பகுப்பு:தமிழ்நாட்டில் உள்ள நவக்கிரகக் கோயில்கள்
தாராசுரம் வீரபத்திரர் கோயில்

**வீரபத்திரர் கோயில்,** கும்பகோணம் அருகே தாராசுரத்தில் அமைந்துள்ளது.

## அமைவிடம்
தாராசுரத்தில் ஐராவதீசுவரர் கோயிலுக்குப் பின்புறம் பட்டீச்சரம் சாலைக்கு மேற்புறம் வீரபத்திரர் கோயில் எனப்படும் ஒட்டக்கூத்தரின் சமாதி ஆலயம் உள்ளது.

## அமைப்பு
சோழர் காலத்தில் பள்ளிப்படையும், வீரபத்திரர் ஆலயமும் கற்றளியாக இருந்து பின்னாளில் திருப்பணிகளுக்கு இலக்காகியுள்ளன என்பதை கோபுரம் மற்றும் பிற பகுதிகளில் காணப்பெறும் சோழர் கால கல்வெட்டுகளின் உடைந்த பகுதிகள் வாயிலாக உறுதி செய்யமுடிகிறது. 
கருவறையில் நின்ற கோலத்தில் வாள், கேடயம், வில், அம்பு ஆகியவற்றை நான்கு கரங்களிலும் பிடித்த நிலையில் வீரபத்திரர் திருமேனி காணப்படுகின்றது. தற்போது (சூன் 2015) இடிந்த நிலையில் ராஜகோபுரம் உள்ளது. நந்தி மண்டபம், முகமண்டபத்துடன் கூடிய கருவறை, கருவறையின் பின்புறம் ஒட்டக்கூத்தர் சமாதி ஆகியவை காணப்படுகின்றன. சுற்றுச்சுவர் எதுவுமின்றி கோயில் திறந்த வெளியில் இருக்கிறது.

## ஒட்டக்கூத்தரின் பள்ளிப்படை

திருச்சுற்று மண்டபத்தின் மேற்குப் பகுதியில் வீரபத்திரரின் கருவறைக்குப் பின்புறம் ஒட்டக்கூத்தரின் பள்ளிப்படை காணப்படுகின்றது. சமாதியின் மேல் லிங்கம் காணப்படுகிறது. பல நூறு ஆண்டுகளுக்குப் பிறகு ஒட்டக்கூத்தரின் சமாதிக்கு 16 சூலை 2017 அன்று குடமுழுக்கு நடைபெற்றது.

## இவற்றையும் காண்க
* கும்பகோணம் வீரபத்திரர் கோயில்
* தஞ்சாவூர் வீரபத்திரர் கோயில்
* அனுமந்தபுரம் வீரபத்திரர் கோயில்

## அடிக்குறிப்புகள்

பகுப்பு:சோழர்கள் கட்டிய சிவன் கோயில்கள்
பகுப்பு:தஞ்சாவூர் மாவட்டத்திலுள்ள கோயில்கள்
பகுப்பு:பள்ளிப்படைகள்
பகுப்பு:வீரபத்திர சுவாமி கோயில்கள்
எச். சி. எல். டெக்னாலஜிஸ்

[200px|thumb|right|எச். சி. எல். டெக்னாலஜிஸ், [சோழிங்கநல்லூர், சென்னை]]

**எச். சி. எல் டெக்னாலஜிஸ் லிமிடெட்** என்பது தகவல் தொழில்நுட்ப நிறுவனம் ஆகும். இது இந்தியாவை மையமாகக் கொண்டு உலகளவில் இயங்குகிறது. இதன் தலைமையகம், இந்தியாவில் உள்ள நொய்டாவில் உள்ளது. இந்த நிறுவனம் தகவல் தொழில்நுட்ப ஆலோசனைகள், தொலைதூர உட்கட்டமைப்பு வசதிகள், பொறியியல் நுட்பங்கள், ஆய்வுசார் சேவைகள்,  போன்றவற்றை வழங்குகிறது. 

இது 31 நாடுகளில் கிளைகளைக் கொண்டுள்ளது. வானூர்தியியல், இராணுவம், மென்பொருள் உருவாக்கம், கொள்கலன் தயாரிப்பு, தொலைத் தொடர்பு சேவைகள், நுகர்வோர்க்கான மின்பொருட்கள், மருத்துவ சேவைகள் என பல துறைகளில் தொழில் செய்கிறது.

ஃபோர்ப்ஸ் நாளேடு உலகளவில் 2000 நிறுவனங்களை பட்டியலிட்டது. அந்த பட்டியலில் இதுவும் இடம்பெற்றது.இது ஆசிய அளவில் ஐம்பது முன்னணி நிறுவனங்களில் ஒன்றாக இடம்பெற்றது. 

## விருதுகளும் அங்கீகாரங்களும்
* புளூம்பெர்க் பிசினஸ் வீக் என்ற பத்திரிக்கையால் "அதிக தாக்கத்தை கொண்ட முன்னணி நிறுவனங்கள்" என்ற பட்டியல் வெளியிடப்பட்டது. அந்த பட்டியலிலும் இந்த நிறுவனத்தின் பெயர் இடம்பெற்றது. is considered ‘disruptive’ by IDC;
*வால்ஸ்ட்ரீட் ஜர்னல் என்ற பத்திரிக்கை, *நம்பிக்கைக்குரிய 10 நிறுவனங்கள்* என்ற பட்டியலை வெளியிட்டது. அந்த பட்டியலிலும் எச். சி. எல் நிறுவனம் இடம்பெற்றது. 

## செயல்பாடுகள்

## சான்றுகள்

## இணைப்புகள்
* 
* [[டைம்ஸ் ஆப் இந்தியா]வில் எச். சி. எல் நிறுவனத்தைப் பற்றிய செய்திகள்]
* [[மும்பை பங்குச் சந்தை]யில் எச்.சி.எல் நிறுவனத்தின் புள்ளி விவரங்கள்]

பகுப்பு:வணிக நிறுவனங்கள்
பகுப்பு:இந்திய நிறுவனங்கள்
பகுப்பு:தமிழர் நிறுவனங்கள்
பகுப்பு:நிப்டி_50_நிறுவனங்கள்
குலோத்துங்கன் பிள்ளைத்தமிழ்

இரண்டாம் குலோத்துங்கனைச் சிறப்பித்து அவன்மீது ஒட்டக்கூத்தர் பாடிய இரண்டாம் நூல் **குலோத்துங்கன் பிள்ளைத்தமிழ்** ஆகும். இது பிள்ளைத்தமிழ் சிற்றிலக்கிய வகையைச் சேர்ந்த கி.பி 12ஆம் நூற்றாண்டு நூல் ஆகும். இரண்டாம் குலோத்துங்கன் மீது அவர் பாடிய முதல் நூல் குலோத்துங்கன் உலா ஆகும்.

## நூல் அமைப்பு
103 பாடல்களைக் கொண்ட இந்நூலில் 16 பாடல்கள் மட்டும் முழுமையாகக் கிடைக்காமல் சிதைந்துள்ளன. குலோத்துங்கன் திருமாலின் அவதாரமாக கூறப்படுவதால் திருமாலுடைய அவதாரச் செயல்கள் பலவும் இந்நூலில் இடம்பெற்றுள்ளன.

## முன்னவர் வரலாறு
பிற்காலச் சோழ மன்னர்களான இராசராசன், இராசேந்திரன், இராசாதிராசன், முதற்குலோத்துஙகன், விக்கிரமன் ஆகிய இவனது முன்னவர்களின் வரலாற்றை நிரல்பட விளக்கியுள்ளார். 

## பருவங்கள்
இரண்டாம் குலோத்துங்கனின் வீரச் செயல்களையும், ஏனைய செய்திகளையும் சுவைபடத் தொகுத்து ஒட்டக்கூத்தர் குலோத்துங்கனைப் பிள்ளையாகப் பாவித்து காப்புப்பருவம், செங்கீரைப்பருவம், வாரானைப்பருவம், அம்புலிப்பருவம், சிறுபறைப்பருவம், சிற்றில் பருவம், சிறுதேர்ப்பருவம் எனப் பத்துப் பருவங்களின் வாயிலாக அவன் புகழ் உரைத்துள்ளார்.

## மேற்கோள்கள்

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:பிள்ளைத்தமிழ்
பகுப்பு:சைவச் சிற்றிலக்கியங்கள்
சிறந்த இசையமைப்பாளருக்கான பிலிம்பேர் விருது - தமிழ்

**சிறந்த இசையமைப்பாளருக்கான பிலிம்பேர் விருது - தமிழ்** என்பது பிலிம்பேர் என்ற இதழால் 1990 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறந்த இசையமைப்பாளருக்காக வழங்கப்படுகிறது.

1992 முதல் 2000 ஆண்டுவரை தொடர்ந்து 9 விருதுகள் உட்பட மொத்தம் 17 விருதுகளை பெற்று ஏ. ஆர். ரகுமான் முதலிடம் வகிக்கிறார். 5 முறை விருதுகள் பெற்ற ஹாரிஸ் ஜயராஜ் அதிகமுறை விருதுகளைப் பெற்றவர் பட்டியலில் இரண்டாவது இடத்தைப் பெறுகிறார்.

## வெற்றியாளர்கள்

## மேற்கோள்கள்

இசையமைப்பாளர்
சார்பின் மூலம்

கணிதத்தில் ஒரு மெய்மதிப்பு அல்லது சிக்கலெண்மதிப்பு அல்லது திசையன்மதிப்புச் சார்புபொன்றின்  ஆட்களத்தில் உள்ள ஒரு  உறுப்பின் சார்பலன் சுழியாக இருந்தால், அந்த உறுப்பானது அச் **சார்பின் மூலம்** அல்லது **சார்பின் சுழியம்** (*zero of a function* அல்லது *root of a function*) எனப்படுகிறது.

சார்பு *f* இன் ஆட்களத்தின் ஒரு உறுப்பு *x* இச் சார்பின் மூலம் எனில்,
: f(x) = 0\, ஆகும்.

சுழி (0) வெளியீட்டைத் தருகின்ற உள்ளீடாகவும் சார்பின் மூலத்தைக் கூறலாம்.

ஒரு பல்லுறுப்புக்கோவையின் மூலம் என்பது அக் கோவைக்குரியச் சார்பின் மூலமாகும். இயற்கணிதத்தின் அடிப்படைத் தேற்றத்தின்படி ஒரு சுழியற்ற பல்லுறுப்புக்கோவையின் மூலங்களின் எண்ணிக்கை அக் கோவையின் படிக்குச் சமமானதாக இருக்கும்.

எடுத்துக்காட்டு: 
:f(x)=x^2-5x+6 இன் படி 2. மேலும் இப்பல்லுறுப்புக்கோவையின் இரு மூலங்கள் 2, 3

:f(2) = 2^2 - 5 \cdot 2 + 6 = 0, \quad  f(3) = 3^2 - 5 \cdot 3 + 6 = 0

மெய்யெண்கணத்திலிருந்து மெய்யெண்கணத்திற்கு ஒரு சார்பு வரையறுக்கப்படும் போது, அச் சார்பின் வரைபடம்  *x*-அச்சைச் சந்திக்கும் புள்ளிகளின் *x*-ஆய தொலைவுகள் சார்பின் மூலங்களாக இருக்கும்.

## பல்லுறுப்புக்கோவையின் மூலங்கள்
ஒற்றையெண் படியுடைய ஒவ்வொரு பல்லுறுப்புக்கோவையும் ஒற்றை எண்ணிக்கையில்  மூலங்கள் கொண்டிருக்கும் (மூலங்களின் மடங்கெண்ணையும் கணக்கில் கொள்ளப்படுகிறது); இதேபோல இரட்டையெண் படியுடைய ஒவ்வொரு பல்லுறுப்புக்கோவையும் இரட்டை எண்ணிக்கையில்  மூலங்கள் கொண்டிருக்கும். எனவே ஒற்றையெண் படியுடைய பல்லுறுப்புக்கோவைக்குக் குறைந்தபட்சம் ஒரு மெய்யெண் மூலம் இருக்கும் (ஏனென்றால் மிகச்சிறிய ஒற்றையெண் 1 ஆகும்). ஆனால் இரட்டையெண் படியுடைய பல்லுறுப்புக்கோவைக்குக் குறைந்தபட்சம் ஒரு மெய்யெண் மூலமாவது இருக்கவேண்டும் என்ற அவசியமில்லை. இடைநிலை மதிப்புத் தேற்றத்தின்படி பல்லுறுப்புக்கோவைகள் தொடர்ச்சியான சார்புகள் என்பதால், எதிர் மதிப்பிலிருந்து நேர் மதிப்பிற்கு மாறும்போது சார்பின் மதிப்பு சுழியைக் கண்டிப்பாகக் கடக்கும் என்பதால் மேலே கூறப்பட்ட கருத்து உண்மையாகும்.

### இயற்கணித அடிப்படைத் தேற்றம்
இயற்கணித அடிப்படைத் தேற்றப்படி, *n* படியுடைய ஒவ்வொரு பல்லுறுப்புக்கோவைக்கும்  *n* சிக்கலெண் மூலங்கள் (மடங்கெண்களையும் கணக்கிட்டு) உள்ளன. மெய்யெண் கெழுக்கள் கொண்ட பல்லுறுப்புக்கோவைகளின் மெய்யெண்ணற்ற மூலங்கள் சோடியாகவே அமையும்.

## மேற்கோள்கள்

## வெளியிணைப்புகள்
* 

பகுப்பு:சார்புகளும் கோப்புகளும்
பகுப்பு:அடிப்படைக் கணிதம்
பெண்களுக்கு எதிரான வன்முறை

**பெண்களுக்கு எதிரான வன்முறை** (*Violence against women*, சுருங்க **VAW**) என்பது பெண்களுக்கு எதிராக முதன்மையாக அல்லது தனிப்பட்ட முறையில் நிகழ்த்தப்படும் வன்முறைச் செயல்களை மொத்தமாகக் குறிப்பிடுகின்றது. சிலநேரங்களில்  வெறுப்புக் குற்றமாகக் கருதப்படும் . பாதிக்கப்படுபவரின் பாலினத்தை முதன்மைக் காரணமாகக் கொண்டு, இத்தகைய வன்முறை  குறிப்பிட்ட குழுவினரைக் குறி வைக்கிறது.  அதாவது இத்தகைய வன்முறைகள்  பெண்களுக்கு எதிராக  அவர்கள் *பெண்கள் என்பதாலோ இனத்தலைவர்/சமூக பால் கட்டமைப்புகளாலோ*  நிகழ்த்தப்பெறுகின்றன.

ஐக்கிய நாடுகளின் *பெண்களுக்கு எதிரான வன்முறை ஒழிப்பு சாற்றுரை* இவ்வாறு கூறுகிறது:
:"காலங்காலமாய் ஆண்களுக்கும் பெண்களுக்கும் இடையேயான சமனில்லா செல்வாக்கின் வெளிப்பாடே பெண்களுக்கு எதிரான வன்முறையாகும்";
:"ஆண்களை விடத் தாழ்ந்தநிலைக்குப் பெண்களைத் தள்ளும் இக்கட்டானச் சமுதாயச் செயற்பாடுகளுள் ஒன்று பெண்களுக்கு எதிரான வன்முறையாகும்."

ஐக்கிய நாடுகள் பெண்களுக்கான வளர்ச்சி நிதியின் வலைத்தளத்தில் 2006க்கான அறிக்கையில் ஐக்கிய நாடுகள் சபையின் பொதுச் செயலாளரான கோபி அன்னான் அறிவித்துள்ளதாவது:பெண்களுக்கும் சிறுமிகளுக்கும் எதிரான வன்முறை  உலகெங்கும் பரவும் அளவிலான பிரச்சினையாகும். உலகில் மூன்று பெண்களில் ஒருவர் தனது வாழ்நாளில் அடிக்கப்பட்டோ, புணர்விற்கு வற்புறுத்தப்பட்டோ, பிறவகையிலோ  வன்முறைக்கு ஆளாக்கப்பட்டோ துன்புறுத்தப்படுகின்றனர்; இவ்வாறு துன்புறுத்துபவர் வழக்கமாக அவருக்குத் தெரிந்தவராகவே  உள்ளார்.

பெண்களுக்கு எதிரான வன்முறை பல விரிந்த வகைப்பாடுகளில் அடங்கும். ‘தனிநபர்களால்’ நிகழ்த்தப்படுபவையும்  ‘அரசுகளால்’ நிகழ்த்தப்படுபவையும் இவற்றில் அடங்கும். தனிநபர்களால் நிகழ்த்தப்படுபவற்றின் வகைகளில் வன்கலவி, குடும்ப வன்முறை, பாலின துன்புறுத்தல், கருத்தடுப்பு முறைகளின்  கட்டாயப் பயன்பாடு, பெண் சிசுக் கொலை, பால் தெரிவு கருக்கலைப்பு, மகப்பேறு வன்முறை மற்றும் திரள் வன்முறை, மற்றும் மரபுவழி அல்லது சமூக செயல்முறைகளாக கௌரவக் கொலை, வரதட்சிணை மரணம், பெண் உறுப்பு சிதைப்பு, கடத்திக் கல்யாணம், கட்டாயக் கல்யாணம் ஆகியவற்றைக் குறிப்பிடலாம். அரசுகளால் நிகழ்த்தப்பெறும் அல்லது  மன்னிக்கப்படும் வன்முறைகளாக போர்களின் போது போர் வன்புணர்வு, பாலியல் வன்முறை மற்றும் பெண்ணடிமைத் தனம், கட்டாயக் கருவளக்கேடு, கட்டாயக் கருக்கலைப்பு, காவல்துறை மற்றும் அதிகார வர்க்கத்தினால் வன்முறை, கல்லால் அடித்தல் மற்றும் சவுக்கடி ஆகியன உள்ளன. தவிரவும் பெண்களைக் கடத்துதல், கட்டாய விபசாரம் போன்ற பல வன்முறைகள் கட்டமைக்கப்பட்ட குற்றப் பிணையங்களால் நடத்தப்படுகின்றன.

பெண்களுக்கெதிரான வன்முறையை ஆய்ந்த உலக சுகாதார அமைப்பு (WHO), இவ் வன்முறை பெண்களின் வாழ்நாளின் ஐந்து நிலைகளில் நடைபெறுவதாக வகைப்படுத்தி உள்ளது: “1) பிறப்பிற்கு முன்னர், 2) மழலைப் பருவம், 3) சிறுமியர், 4) வளர்சிதை மாற்றம் மற்றும் வயது வந்தோர் 5) முதியோர்”

அண்மை ஆண்டுகளில், பன்னாட்டளவில் நெறிமுறைகள், சாற்றுரைகள் போன்றவற்றின் மூலம் பெண்களுக்கு எதிரான வன்முறைக்குத் தீர்வு காண முயற்சிகள் மேற்கொள்ளப்படுகின்றன. ஐரோப்பிய ஒன்றியம் பாலினத் துன்புறுத்தலுக்கான வழிகாட்டுதலையும் மாந்தக் கடத்துகைக்கு எதிரான வழிகாட்டுதலையும் வெளியிட்டுள்ளது.

## மேற்சான்றுகள்

பகுப்பு:பெண்களுக்கு எதிரான வன்முறை
பெண்ணிய மெய்யியல்

**பெண்ணிய மெய்யியல்** (*Feminist philosophy*)  என்பது பெண்ணியப் பார்வையில் மெய்யியலை  அணுகுவதைக் குறிக்கிறது. இது மெய்யியல் முறைகள் மூலமாக  பெண்ணியக் கருத்துக்களுக்கு வலுவூட்டுவதையும் மரபுவழி மெய்யியல் கருத்துக்களை பெண்ணியக் கோணத்திலிருந்து  மீள்மதிப்பீடு அல்லது விமரிசிப்பதை அடக்கியுள்ளது.

பெண்ணிய மெய்யியல் குறித்த ஒருங்கிணைந்த அணுகுமுறை இல்லை. பெண்ணிய மெய்யியலாளர்கள், மெய்யியலாளர்களாக ஆய்வுவழி மெய்யியல் அல்லது ஐரோப்பிய மெய்யியலை பின்பற்றுவதும், அவற்றுள் பல்வேறு வேறுபாடான கருதுகோள்களைக் காண்போராகவும், பெண்ணியவாதிகளாக பல்வேறு வேறுபாடான பெண்ணிய அணுகுமுறைகளைக் கொண்டோராகவும் உள்ளனர்.

மெய்யியலின் பல வழமையானச் சிக்கல்களுக்கு  பெண்ணியம் புதிய அணுகுமுறையை ஈந்துள்ளது.  காட்டாக, நாம் எவ்வாறு அறிகிறோம் என்பதைக் குறித்த கருதுகோள்களும் பகுத்தறிவு குறித்த கருத்துக்களும் ஆண்களின்  கற்பிதங்களின் அடிப்படையில் பெறப்பட்டவை என்றும் பெண்களின் குரல் ஒதுக்கப்பட்டன என்றும்  பெண்ணிய அறிகை மெய்யியலாளர்கள் கருதுகின்றனர்.  சிலர் மரபுவழி மெய்யியலின்  பிடிவாதமான விவாதப்பாணியை ஆண்களைக் குவியப்படுத்திய, குடும்பத்தலைவரை மையப்படுத்திய அணுகுமுறையாக விமரிசிக்கின்றனர்.  இத்தகைய விமரிசனத்தை பெண்ணிய மெய்யியலாளர்கள் சிலர் ஏற்பதில்லை; தாக்குகின்ற விவாதப்பாணி பெண்களின் குணத்திற்கும் ஏற்றவையே என்பது இவர்களது கூற்றாகும்.
## மேற்சான்றுகள்

பகுப்பு:பெண்ணிய மெய்யியல்
அஞ்செலா டேவிசு

**அஞ்செலா இவான் டேவிசு** ( *Angela Yvonne Davis*, சனவரி 26, 1944) அமெரிக்க  அரசியல் செயற்பாட்டாளரும் கல்வியாளரும் எழுத்தாளரும் ஆவார்.  1960களில் ஐக்கிய அமெரிக்கப் பொதுவுடமைக் கட்சித் தலைவராக அக்காலத்திய எதிர்ப்பண்பாடு இயக்கங்களில் முன்னணி வகித்தார். கருஞ்சிறுத்தைக் கட்சியின் அலுவல்முறையான உறுப்பினராக இல்லாதபோதும், குடிசார் உரிமைகள் இயக்கங்களில் பங்கேற்றமையால் அக்கட்சியுடன் நெருங்கியத் தொடர்பு கொண்டிருந்தார். சிறைக் குற்றவாளிகளின் உரிமைகளை நிலைநாட்டப் பாடுபட்டார்;  இதற்காக *கிரிட்டிகல் ரெசிஸ்டன்சு* என்ற அமைப்பை நிறுவினார்.  இது  சிறை-தொழிற்சாலை முறையை எதிர்த்தது.

கலிபோர்னியா பல்கலைக்கழகத்தின் சான்டா குரூசு வளாகத்தில் உணர்வியல் வரலாற்றுத் துறையில் பேராசிரியையாக இருந்து பணி ஓய்வு பெற்றார். அதே பல்கலைக்கழகத்தின்  பெண்ணியக் கல்வி துறைக்கு முன்னாள் இயக்குநராகவும்  இருந்துள்ளார்.

இவருக்கு  பெண்ணியம், ஆபிரிக்க-அமெரிக்கர்கள், மார்க்சியம், பரப்பிசை, சமூக உணர்வியல், தண்டனை மற்றும் சிறைச்சாலைகள் குறித்த மெய்யியல் ஆகியவற்றில்  ஆய்வுக்கான விருப்பம் இருந்தது.  பொதுவுடமைக் கட்சியில் உறுப்பினராக இருந்தமையால்  1969இல்  கலிபோர்னியா மாநிலத்தின் பல்கலைக்கழகங்களில் இவர் பணியாற்றுவதற்குத் தடை விதிக்க ரானல்ட் ரேகன் கோரினார். 1980களில் இரண்டு முறை ஐக்கிய அமெரிக்க பொதுவுடமைக் கட்சியின் சார்பில் அமெரிக்கத் துணைக் குடியரசுத் தலைவர் பதவிக்குப் போட்டியிட்டார்.

## மேற்சான்றுகள்

பகுப்பு:அமெரிக்க எழுத்தாளர்கள்
பகுப்பு:ஆபிரிக்க அமெரிக்க அரசியல்வாதிகள்
பகுப்பு:பெண்ணியவாதிகள்
பகுப்பு:பொதுவுடமைவாதிகள்
பகுப்பு:1944 பிறப்புகள்
பகுப்பு:லெனின் அமைதிப் பரிசு பெற்றவர்கள்
பகுப்பு:வாழும் மக்கள்
பகுப்பு:அமெரிக்கப் பொதுவுடமைவாதிகள்
பகுப்பு:அமெரிக்க மெய்யியலாளர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:ஐக்கிய அமெரிக்கப் பெண்ணியவாதிகள்
ராஜமன்றி மக்களவைத் தொகுதி

**ராஜமன்றி மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.

## சட்டசபைத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் உட்படுத்தப்பட்டுள்ளன.
*அனபர்த்தி சட்டமன்றத் தொகுதி (159)
*ராஜநகரம் சட்டமன்றத் தொகுதி (168)
*ராஜமன்றி நகரம் சட்டமன்றத் தொகுதி (169)
*ராஜமன்றி ஊரகம் சட்டமன்றத் தொகுதி (170)
*கொவ்வூர் சட்டமன்றத் தொகுதி (173)
*நிடதவோலு சட்டமன்றத் தொகுதி (174)
*கோபாலபுரம் சட்டமன்றத் தொகுதி (185)

## நாடாளுமன்ற உறுப்பினர்கள்
*பதினாறாவது மக்களவை 2014: முரளி மோகன் மகந்தி (தெலுங்கு தேசக் கட்சி)
* 17வது மக்களவை : 2019 : மார்கனி பாரத் (ஒய். எஸ். ஆர். காங்கிரஸ் கட்சி)

## மேற்கோள்கள்

பகுப்பு:கிழக்கு கோதாவரி மாவட்டம்
முரளி மோகன் மகந்தி

thumb|முரளி மோகன் மகந்தி
**முரளி மோகன் மகந்தி**, தெலுங்கானாவைச் சேர்ந்த அரசியல்வாதி. இவர் தெலுங்கு தேசக் கட்சியின் உறுப்பினர். இவர் 1940-ஆம் ஆண்டின் ஜூன் 24-ஆம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ராஜமுந்திரி மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:1940 பிறப்புகள்
பகுப்பு:தெலங்காணா அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மேற்குக் கோதாவரி மாவட்ட மக்கள்
ராஜம்பேட்டை மக்களவைத் தொகுதி

**ராஜம்பேட்டை மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.

## சட்டசபைத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் உட்படுத்தப்பட்டுள்ளன.
*ராஜம்பேட்டை சட்டமன்றத் தொகுதி (244)
*கோடூர் சட்டமன்றத் தொகுதி (தலித்) (246)
*ராயச்சோட்டி சட்டமன்றத் தொகுதி (247)
*தம்பள்ளப்பள்ளி சட்டமன்றத் தொகுதி (281)
*பீலேறு சட்டமன்றத் தொகுதி (282)
*மதனபள்ளி சட்டமன்றத் தொகுதி (283)
*புங்கனூர் சட்டமன்றத் தொகுதி (284)

## நாடாளுமன்ற உறுப்பினர்கள்
*பதினாறாவது மக்களவை 2014: மிதுன் ரெட்டி (ஒய். எஸ். ஆர். காங்கிரஸ்)

## மேற்கோள்கள்

பகுப்பு:கடப்பா மாவட்டம்
மிதுன் ரெட்டி

**மிதுன் ரெட்டி**, ஆந்திரப் பிரதேச அரசியல்வாதி. இவர் ராஜம்பேட்டை மக்களவைத் தொகுதியில் வேட்பாளராகி, 2014-ஆம் ஆண்டில் நடந்த பாராளுமன்றத் தேர்தலில் போட்டியிட்டார். தேர்தலில் வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். இவர் 1977-ஆம் ஆண்டின் ஆகஸ்டு 29-ஆம் நாளில் பிறந்தார். இவருக்கு திருப்பதி சொந்த ஊராகும்.

## சான்றுகள்

பகுப்பு:வாழும் மக்கள்
பகுப்பு:1977 பிறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:1972 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
ராம் மோகன் நாயுடு

**கிஞ்சராபு ராம் மோகன் நாயுடு**(*Kinjarapu Ram Mohan Naidu*), ஆந்திரப் பிரதேசத்தில் தெலுங்கு தேசம் கட்சியைச் சேர்ந்த அரசியல்வாதியாவார். தற்போது இவர் 2014-ஆம் ஆண்டில் நடைபெற்ற பாராளுமன்றத் தேர்தலில் 34வது இந்திய விமானப் போக்குவரத்து அமைச்சராகப் பணியாற்றுகிறார்.

ஸ்ரீகாகுளத்தை சொந்த ஊராகக் கொண்ட இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ஸ்ரீகாகுளம் மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார். இவர் தெலுங்கு தேசம் கட்சியின் தேசிய பொதுச் செயலாளராகவும், கட்சியின் மக்களவைத் தலைவராகவும் உள்ளார்.

## சான்றுகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1987 பிறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
நிம்மல கிறிஸ்தப்பா

**நிம்மல கிறிஸ்தப்பா**, ஆந்திரப் பிரதேச அரசியல்வாதி. இவர் தெலுங்கு தேசக் கட்சிக்காரர். இவர் 1956-ஆம் ஆண்டின் நவம்பர் இருபத்தைந்தாம் நாளில் பிறந்தார். இவர் அனந்தபூரசி சேர்ந்தவர். இவர் 2009-ஆம் ஆண்டில் தொடங்கிய பதினைந்தாவது மக்களவையிலும், 2014-ஆம் ஆண்டில் தொடங்கிய பதினாறாவது மக்களவையிலும் உறுப்பினராக இருந்தவர். இவர் ஹிந்துபுரம் மக்களவைத் தொகுதியில் போட்டியிட்டு வென்றார்.

## சான்றுகள்

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனந்தபூர் மாவட்ட மக்கள்
இந்துபூர் மக்களவைத் தொகுதி

**இந்துபூர் மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.

## சட்டசபைத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் உட்படுத்தப்பட்டுள்ளன.
*ராப்தாடு சட்டமன்றத் தொகுதி (274)
*மடகசிரா சட்டமன்றத் தொகுதி (275)
*ஹிந்துபூர் சட்டமன்றத் தொகுதி (276)
*பெனுகொண்டா சட்டமன்றத் தொகுதி (277)
*புட்டபர்த்தி சட்டமன்றத் தொகுதி (278)
*தர்மவரம் சட்டமன்றத் தொகுதி (279)
*கதிரி சட்டமன்றத் தொகுதி (280)

## நாடாளுமன்ற உறுப்பினர்கள்
*பதினாறாவது மக்களவை 2014: நிம்மல கிறிஸ்தப்பா (தெலுங்கு தேசக் கட்சி)

## மேற்கோள்கள்
யூனியன் கார்பைட்

**யூனியன் கார்பைடு நிறுவனம்** (*Union Carbide Corporation*) (2001 இலிருந்து)  டொவ் கெமிக்கல் கம்பனிக்கு முழுமையும் உரிமையான துணை நிறுவனமாகும். இது தற்போது 2,400க்கும் கூடுதலான பணியாளர்களைக் கொண்டுள்ளது. யூனியன் கார்பைடு வேதிப் பொருட்களையும்  பல்லுறுப்பிகளையும் தயாரிக்கின்றது; இவை மற்ற தொழிற் முனைவோரால் மேலும் மாற்றப்பட்டு நுகர்வோரை அடைகின்றன. சில தயாரிப்புப் பொருள்கள் கூடிய அளவில் தயாரிக்கப்படுகின்றன; வேறு சில சிறு சந்தைகளின் தேவைகளை சந்திக்கும் குறிப்பிட்ட பொருள்களாகும். யூனியன் கார்பைடு நிறுவனத்தின் பொருட்கள் வண்ணப்பூச்சு தயாரிப்பு,  பொதியாக்கல், கம்பி,வடத் தொழில், வீட்டு நுகர்வுப் பொருட்கள், தனிநபர் பேணல், மருந்துகள், தானுந்துகள், துணித் தயாரிப்பு, வேளாண்மை, எண்ணெய் மற்றும் வளித் துறைகளில் பயனாகின்றன.   இந்நிறுவனம டௌ ஜோன்ஸ் தொழில்துறை குறியீட்டின் அங்கமாக இருந்தது.

1917இல் நிறுவப்பட்ட இந்நிறுவனத்தின் ஆராய்ச்சியாளர்கள் இயற்கை எரிவளி நீர்மங்களான எத்தேன், புரொப்பேன் போன்றவற்றிலிருந்து விலை குறைந்த முறையில் எத்திலீன் தயாரிக்கும் முறையைக் கண்டறிந்தனர்.  இதுவே தற்கால, பெட்ரோலிய வேதிகள் தொழிலுக்கு முன்னோட்டமாக அமைந்தது.  விற்பதற்கு முன்னதாக இந்த நிறுவனத்தின் அங்கமாக எவரெடி மின்கல நிறுவனமும் கிளாடு பைகள் நிறுவனமும் இருந்தன; சிமோனிசு தானுந்து மெழுகு, பிரெசுடோன்  உறைதல் தடுப்பி போன்ற பொருட்களையும்  தயாரித்து வந்தது. பெப்ரவரி 6, 2001இல் டொவ் கெமிக்கல் கம்பனியால் கையகப்படுத்துவதற்கு முன்னதாக இவற்றையும் மின்னியல் வேதிப் பொருட்கள், பாலியூரிதின் இடைப்பொருட்கள், தொழிலக வளிகள், கரிமப் பொருட்கள் தயாரிப்பையும் விற்று விட்டது.

## மேலும் காண்க
*போப்பால் பேரழிவு

## மேற்சான்றுகள்

## வெளி இணைப்புகள்
* போப்பால் கதை - 1984 போபால் பேரழிவின் முழுமையான தொகுப்பு 
* UnionCarbide.com - யூனியன் கார்பைடு நிறுவனத்தின் முகப்புப் பக்கம்
* Bhopal.org
பகுப்பு:அமெரிக்க வணிக நிறுவனங்கள்
கண்ணூர் தொடருந்து நிலையம்

**கண்ணூர் தொடருந்து நிலையம்**, கேரளத்தின் முக்கியமான தொடருந்து நிலையம் ஆகும். இது கண்ணூரில் உள்ளது. இதை இந்திய இரயில்வேயின் தென்னக இரயில்வே கோட்டத்தினர் இயக்குகின்றனர். இங்கிருந்து தமிழ்நாடு, மும்பை, வட இந்தியா உள்ளிட்ட பகுதிகளுக்கு தொடருந்து இயக்கப்படுகின்றன. கண்ணூர் நிலையமும் தெற்கு கண்ணூர் நிலையமும் வெவ்வேறு நிலையங்கள். ஆனால், இரண்டுமே கண்ணூரில் அமைந்துள்ளன.
இது நான்கு நடைமேடைகளை கொண்டது.

## கண்ணூரில் இருந்து கிளம்பும் தொடருந்துகள்
* கண்ணூர் - திருவனந்தபுரம் விரைவுவண்டி
* கண்ணூர் - யஸ்வந்துபூர் விரைவுவண்டி (பாலக்காடு, சேலம் வழியாக)
* கண்ணூர் - யஸ்வந்துபூர் விரைவுவண்டி (மங்களூர் வழியாக)
* கண்ணூர் - எர்ணாகுளம் விரைவுவண்டி 
* கண்ணூர் - ஆலப்புழை விரைவுவண்டி

## மேலும் பார்க்க
*தென்னக இரயில்வே
*கண்ணூர்

## சான்றுகள்

## இணைப்புகள்

* தென்னக ரயில்வேயின் இணையதளம் 
* கண்ணூர் ரயில் நிலையத்தின் வரைபடம்
* நின்று செல்லும் ரயில்கள் 

பகுப்பு:கண்ணூர் மாவட்டத்திலுள்ள தொடருந்து நிலையங்கள்
பகுப்பு:கேரளத்திலுள்ள தொடருந்து நிலையங்கள்
இராமநாதபுரம் (திண்டுக்கல் மாவட்டம்)

**இராமநாதபுரம்** தமிழ்நாட்டின் திண்டுக்கல் மாவட்டம், வேடசந்தூர் வட்டத்தைச் சேர்ந்த கிராமமாகும். திண்டுக்கல் நகரில் இருந்து கிழக்குத் திசையில் சுமார் 10 கி.மீ தொலைவில் இராமநாதபுரம் அமைந்துள்ளது. கிழக்கில் குப்பமுத்துப்பட்டி. மேற்கில் களராம்பட்டி. தெற்கில் புகையிலைப்பட்டி. வடக்கில் தாதநாயக்கன்பட்டி ஆகிய ஊர்கள் இருக்கின்றன. வேளாண்மை, சலவை, கட்டுமானத் தொழில் ஆகியவை இந்த ஊர் மக்களி்ன் முக்கியத் தொழில்களாகும். இங்கு விளைவிக்கப்படும் மொச்சைக்குச் சந்தையில் நல்ல வரவேற்பு உண்டு. 

இங்குள்ள கோட்டை முனியாண்டி கோவில்  முழுவதும் கரணைக் கற்களால் உருவாக்கப்பட்டது. சிதிலமடைந்த நிலையில் இங்கு ஒரு கோட்டை இருந்ததற்கான அடையாளங்கள் காணப்படுகின்றன. எழுத்துப் பாறை என்ற இடத்தில் பழங்காலக் கல்வெட்டு ஒன்று காணப்படுகிறது. இது கி.பி ஒன்பதாம் நூற்றாண்டைச் சேர்ந்தது. மாறஞ்சடையன் என்ற பாண்டிய மன்னனால் இந்தக் கல்வெட்டு படைக்கப்பட்டுள்ளது. இரண்டாம் வரகுணன் என்ற பெயரும் இம்மன்னருக்கு உண்டு. சோழ நாட்டிலிருந்து இடவை என்ற ஊரின் மீது இம்மன்னன் படையெடுத்துள்ளான். உடன் சென்ற பராந்தகப்பள்ளி என்ற ஊரின் வேளாண் பெயரால் இங்கு ஒரு குளம் வெட்டப்பட்டுள்ளது. அதில் கல்லால் கரையும் குமிழி இருந்திருக்கிறது. வட்டெழுத்தில் உள்ள கல்வெட்டுத் தகவல் எளிமைப்படுத்தப்பட்டுள்ளது. இதில் குறிப்பிடப்பட்டுள்ள செய்தி

```
ஸ்ரீகோமாறஞ் சடையனோடு சோழ நாட்டிடவை யாத்
திரை செய்த பராந்தகப்பள்ளி வேளானா இன நக்
கம்புள்ளன் றன்பேராற் புள்ளனேரி என்று
குளமாக்கிக் கற்கோதிக் குமுழி செய்வித்துக் குறை
ப்பணி நின்றது முற்றுப் பெறுத்தான் புள்ளந
க்கன் னது செய்த தச்சன் வடுகன் கூற்றன் அ
வன் மகன் குறைப்பணி முற்றுவிக்க புள்ளந
க்கன் அவனுக்குக் காணிக்கையாக அட்டின பூமிப் பள்
ளி நாட்டிரண்டு கூற்றிலும் ஊர்குளத்துக்கிழ்
தலைநீர் பாடுகால் லொரோ வயல் பதக்
குநெல்
```

என்று தமிழ்நாடு அரசு தொல்லியல் துறை அறிவித்துள்ளது

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
பெண்மை

**பெண்மை** (*Femininity*  அல்லது *feminity*,*womanliness* அல்லது *womanhood* ) பெண்களுக்கும் சிறுமியருக்கும் உள்ளதாக வரையறுக்கப்படும் பொதுவான பண்புகள், நடத்தைகள்,   செயல்பாடுகளின் தொகுப்பாகும்.  பெண்மை சமூகத்தினால் கட்டமைக்கப்பட்டாலும் சமூகத்தினால் வரையறுக்கப்பட்ட காரணிகளாலும் உயிரியற்  காரணிகளாலும்  அமைவதாகும்.  இதனால்,  இது உயிரியற்  பெண் பாலின் வரையறையிலிருந்து வேறுபட்டது. ஆண்களும் பெண்களும் பெண்மைத் தன்மைக் கொண்டிருக்கலாம்.

வழமையாக  தாய்மை, மென்மை, பாசம், கூர் உணர்வு ஆகியன  பெண்மையின் தன்மைகளாக கூறப்படுகின்றன . தமிழர் பண்பாட்டில் அச்சம், நாணம், மடம், பயிர்ப்பு என்பவை பெண்மையின் தன்மைகளாகக் குறிப்பிடப்படுகின்றன. இருப்பினும் பெண்மை இருப்பிடத்தையும்  சூழமைவையும் பொறுத்து இவை  வேறுபடுகின்றன; இவற்றில்  பல்வேறு சமூக, பண்பாட்டுக் காரணிகளும் தாக்கத்தை ஏற்படுத்துகின்றன. சில பண்பாடுகளில் சில கோட்பாடுகளும் அஃறிணைப் பொருட்களும் பெண்மைத்தன்மை  கொண்டவையாகக் கருதப்படுகின்றன. பெண்மைக்கு எதிரானத் தன்மையாக  ஆண்மை  அமைகிறது.
## மேலும் காண்க
* பெண்ணிய உளவியல்
* பெண்ணியம்
* ஆண்மை
* பாலினப் பாத்திரம்
* பாலினப் பயில்வுகள்
* பாலினச் சமூகவியல்

## மேற்கோள்கள்

பகுப்பு:பாலினப் பாத்திரம்
பகுப்பு:பெண்கள்
பகுப்பு:பாலினம்